kayoy makauupo kung ibig ninyo, ang patuloy; may ugali akong lumalakad ay nagsasalita, sapagkat sa gayon ay lalong natutumpak ang aking mga pagkukuro. si isaganiy nagpatuloy na nakatayo, mataas ang ulo, at inaantay na tiyakin ng katedratiko ang salitaan. mahigit nang walong taong na akoy nagtuturo, ang patuloy ni . fernandez na palakadlakad at nakilala kot nakasalamuha ang mahigit sa dalawang libo at limang daang binata; tinuruan ko sila, pinunyagi ko ang mapadunong, inaralan ko ng pagtataglay ng katwiran, ng karangalan, ngunit gayon man, sa panahong ito na lubhang marami ang inilalait sa amin, ay wala akong nakitang isa man na nagkaroon ng kapangahasang pagmatigasan ang kaniyang mga sinasabi kapag nahaharap sa isang prayle. ni masabi man lamang ng malakas sa harap ng marami. may mga binatang inuupasalaan kami sa likod at hinahagkan ang aming mga kamay kung kaharap at sa tulong ng ngiting bulisik ay nanananghod ng aming sulyap! ano ang ibig ninyong gawin namin sa mga ganiyang tao?